Document ID: /fineweb-2-swissfilter-quality_10-filterrobots/filtered/02038.jsonl.gz/1559

La dunna da 44 onns na tema betg las midadas, era sche quai munta mintgatant da bandunar la uschenumnà zona da confort.
Ma Eva Riedi da Morissen n’ha betg lascha irrità da dubis ed è ida sia via. Per quella via è il umor in essenzial accumpagnader per la lumneziana.
Igl è impurtant da rumper ora dals standards e na betg adina prender sa sez uschè serius. Quai fa pli lev la vita.
La via da la studenta en l'independenza
Eva Riedi ha studegià germanistica e retoromanistica a Friburg. Durant quai temp ha ella fatg in onn da barat a Berlin. La grondezza da la citad ed uschia era l'anonimitad è in dals puncts ch'Eva Riedi ha schazegià fitg.
Quai temp a Berlin a dà a mi in grond sentiment da libertad. I na deva nagina controlla sociala. Nagin s'interessava tgi ch'jau sun ni tge ch'jau fetsch.
Cur ch'ella è turnada ha ella doctorà ed gist anc survegnì sia emprima figlia. Sper esser mamma ha Eva Riedi savens lavurà en posiziuns da manar.
Atgnamain sun jau adina vegnida en fatschentas nua ch'ei mava per bajegiar si enzatgè nov.
Quellas experientschas han gidà la dunna da Morissen, da realisar il siemi da bajegiar si l'atgna fatschenta ad Aettenschwil el chantun Argovia.
Tier 'coeco' sustegnain nus interpresas che sa chattan en process da midaments, tranter auter era en il connex cun la digitalisaziun.
RR Profil 09:00